**Изгревно Езеро** — природно ледничко езеро на планината Кораб, во Македонија.

Местоположба
------------

Оцртување на сонцето на езерската површина при изгрејсонце
Поточно, тоа се наоѓа на источната македонска страна непосредно до главниот планински срт на протегање, сместено во цирк помеѓу врвот Боази на север и високопланинскиот превој Цигански Премин на југ, веднаш западно и непосредно над големиот цирк Ујт Калар, на јужното подножје под врвот Боази на надморска височина од 2318 метри. Езерото се наоѓа на координатите 41°44'54.4″ северна географска широчина и 20°31'15.7″ источна географска
должина, на пределот помеѓу врвот Боази на север ивисокопланинскиот превој (седло) Цигански Премин на југ, на источната страна веднаш до самиот срт на територијата на Македонија.

Одлики
------

Поглед на Изгревно Езеро со врвови во позадината
Обликот на езерото е издолжен, овален и заоблен со послабо наликување на крушовиден или јајцевиден изглед, со најголема должина на протегање во правец северозапад-југоисток и најголема широчина на протегање во правец југозапад-североисток, при што западниот езерски брег е речиси права линија, додека источниот брег е прилично заоблен, како и северниот и јужниот брег кои се со помала заобленост. Езерото има постојан водостој и неговата длабочина изнесува околу 1,5 метри. Водостојот е постојан и непроменлив преку целото лето и во најтоплите денови, а во зима тоа замрзнува и е затрупано со снег. Дното на езерото е земјено (тињесто) и делумно каменесто, поради што езерската вода се одликува со голема бистрина, а поради тревнатите брегови и околина, погледнато од подалеку езерската површина има темнозелена (смарагдна) боја. Езерото нема истека, а со вода се храни од врнежите и топење на снежниците, кои поради затвореноста и засенченоста на циркот во кој се наоѓа, од три страни југ,запад и север, снегот останува подолго заради што се топи подоцна и подолго време, хранејќи го
со вода и давајќи му помалку променлив постојан водостој со помала колебливост. Според своите одлики, најверојатно потеклото на ова езеро е циркно, односно ерозивно-циркно или циркно-моренско, при што тоа е настанато во преиздлабениот дел на циркот каде што започнале да се движат планинските мразници.

Именување и изглед
------------------

Ова езеро се одликува со особена убавина и поради својата источна поставеност од сртот особено блеснува со оцртување на сонцето во езерските води при изгрејсонце, поради што може да се нарече *Изгревно Езеро*. Поради својата местоположба близу до превојот Цигански Проход, езерото многу поретко би можело да биде познато и како Циганско Езеро или пак Боази-Боашко Езеро поради близината до врвот Боази. Езерото се одликува со исклучително многу убава глетка како и целиот крајолик во непосредната околина и пространство исполнето со величествени остри врвови на Кораб (но и глетка на гребенот на Бистра во далечината), кои го опкружуваат Изгревно Езеро од север, запад и југ, при што циркот во кој се наоѓа има отвореност само кон исток и југоисток, давајќи му изглед на езерото и непосредната околина како на бисер во школка. Иако е тоа постојано природно езеро, поради многу тешката пристапност на пределот и големата оддалеченост, тоа не е обележано на ниту една од географските и топографски карти и е речиси целосно непознато и непроучено од науката, а исто така е и многу ретко посетувано од посетители - овчари и планинари.

Галерија
--------

* Поглед на Изгревно Езеро со врвови во позадинатаПоглед на Изгревно Езеро со врвови во позадината
* Поглед кон езеротоПоглед кон езерото
* Глетка од езеротоГлетка од езерото
* Глетка од езерото и билото на КорабГлетка од езерото и билото на Кораб
* Глетка на Изгревно Езеро од југГлетка на Изгревно Езеро од југ
* Поглед на езерото од југ, со врвот Боази во позадинатаПоглед на езерото од југ, со врвот Боази во позадината
* Поглед на езерото од северПоглед на езерото од север
* Поглед на езерото од југПоглед на езерото од југ
* Глетка на Изгревно Езеро половично под мразГлетка на Изгревно Езеро половично под мраз
* Глетка од езеротоГлетка од езерото
* Глетка од езеротоГлетка од езерото
* Поглед на езерото од северПоглед на езерото од север
* Поглед на езеротоПоглед на езерото

Наводи
------

1. 1 2 3 4 5 6 7  Шаревски, Марио (2020). „Општ географски преглед на планината Кораб и нејзините (не)истражени врвови, езера и предели". *Записи за Кораб*: 33–35. ISBN 978-608-66336-1-5.
2. 1 2  Sharevski, Mario (2019). „GENERAL GEOGRAPHICAL OVERVIEW OF THE KORAB MOUNTAIN AND ITS (UN)EX-PLORED PEAKS, LAKES AND LANDSCAPES" (PDF). *Географски разгледи / Geographical Reviews*. **52**: 91–106. doi:https://doi.org/10.37658/GR19520091sh Проверете ја вредноста `|doi=` (help).
3. ↑  Посетено и нуркано во езерото од Марио Шаревски на 27.07.2019 и 03.07.2020

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Кораб |
| --- |
|  |
| Врвови | Голем Кораб (2.764 м)  •  Кораб 2 (2.753 м)  •  Кораб 3 (2.745 м)  •  Малокорапска Стена (Мала Корапска Врата) (2.727 м)  •  Радомирски Врв (2.716 м)  •  Мал Кораб (2.683 м)  •  Кепи Бард (2.617 м)  •  Црна Чука (2.572 м)  •  Бел Врв (2.532 м)  •  Боази (2.510 м)  •  Бели Јами (2.494 м)  •  Шупла Стена (2.440 м)  •  Црн Камен (2.404 м)  •  Дерза (2.403 м)  •  Цигански Врв (2.398 м)  •  Кабаш (2.395 м)  •  Свртен Камен (2.380 м)  •  Црвен Камен (Гури Куј) (2.377 м)  •  Зиберова Кула (2.377 м)  •  Нистровски Кораб (2.356 м)  •  Рибничка Скала (2.305 м)  •  Ливадички Врв (2.274 м)  •  Црн Камен (Кобилино Поле) (2.248 м)  •  Високо Брдо (2.245 м)  •  Плоча (2.235 м)  •  Јаворско Брдо (2.155 м)  •  Капи Џамија (2.116 м)  •  Куртово Ќуле (2.082 м)  •  Шило (2.044 м)  •  Пирк (2.036 м)  •  Махија Мада (Спасенов Рид) (2.002 м)  •  Бабин Камен (1.956 м)  • Пројжаба (1.939 м)  •  Бачилски Камен (1.928 м)  •  Црн Камен (Врбјани) (1.885 м) |  |
|  |
| Езера | Големокорапско Езеро  •  Чукино Езеро  •  Малокорапско Езеро  •  Изгревно Езеро  •  Кобилино Езеро  •  Горно Радомирско Езеро  •  Шилско Езеро  • Мало Грамско Езеро  •  Големо Грамско Езеро  • Бачилско Езеро  •  Бабино Езеро  •  Долно Радомирско Езеро  •  Средно Езеро  •  Долно Езеро  •  Извирско Езеро  •  Црно Езеро |
|  |
| Реки | Рибничка Река  •  Радомирска Река  •  Штировица  •  Длабока Река  •  Шерупска Река  •  Грекајска Река  •  Таировска Река  •  Габровскa Река  •  Дагон |
|  |
| Водопади | Корапски (Пројфелски) водопад |
|  |
| Седла | Голема Корапска Врата (2062 м)  •  Мала Корапска Врата (2478 м)  •  Цигански Премин (2305 м)  •  Шкртец (2020 м)  •  Пралуга (1675 м) |
|  |
| Висроамнини и полиња | Кобилино Поле  •  Грамско Поле  •  Фуша е Лимует |
|  |
| Долини | Беланџа  •  Грека  •  Чапарец  •  Чардак |

 |